హీరోయిన్గా వెండితెరపై సందడి చేసిన నటి స్నేహ అందం, అభినయంలోనే కాదు, మానవత్వంలోనూ తన మనసు పెద్దదేనని నిరూపించుకున్నారు. తిమిళనాడులో అప్పులపాలై కష్టాలు పడుతున్న రైతులను ఆదుకొనేందుకు నటుడు విశాల్ చేస్తున్న కృషి స్ఫూర్తితో స్నేహ - ప్రసన్న దంపతులు ఆదివారం 10 మంది రైతులకు రూ.2లక్షల ఆర్థికసాయం అందించారు. ఆ సందర్భంగా ప్రసన్న మాట్లాడుతూ... ‘రైతులు పడుతున్న బాధల్ని టీవీలో చూస్తున్నప్పుడు వారికి ఏదైనా సాయం చేయాలని ఇద్దరం నిర్ణయించుకున్నాం. ఏం చేయాలా అని ఆలోచిస్తున్నప్పుడు... ఒక కార్యక్రమంలో పాల్గొనేందుకు విశాల్కు ఇచ్చిన మొత్తాన్ని రైతులకు ఇచ్చేయడం చూశాం. ఆ స్ఫూర్తితోనే రైతులకు ఆర్థిక సాయం చేశాం.’ అని చెప్పారు. స్నేహ మాట్లాడుతూ... మనకు అన్నం పెట్టే రైతులు ఎంత కష్టపడుతున్నారో చూస్తుంటే చాలా బాధగా ఉందన్నారు. తాము చేసిన సాయం చాలా చిన్నదే అయినా, మరింత మంది రైతులను ఆదుకునేందుకు ఇది దోహదపడుతుందన్న ఉద్దేశంతోనే అందరి సమక్షంలో రైతులకు సాయం చేస్తున్నామని చెప్పారు.
heroinga venditerapai sandadi chesina nati sneha andam, abhinayamlone kaadu, maanavatvamloonuu tana manasu peddadenani niroopinchukunnaaru. timilanaadulo appulapalai kashtaalu padutunna raitulanu aadukonenduku natudu visal chestunna krushi sphuurtithoo sneha - prasanna dampatulu aadivaaram 10 mandi raitulaku roo.2lakshala aardhikasaayam andinchaaru. aa sandarbhamgaa prasanna maatlaadutuu... ‘raitulu padutunna baadhalni tvlo chustunnappudu vaariki edaina saayam cheyalani iddaram nirnayinchukunnam. yem cheyala ani aalochistunnappudu... oka kaaryakramamlo palgonenduku visaalku ichina mottaanni raitulaku icheyadam chusham. aa sphuurtithoonee raitulaku aardhika saayam chesham.’ ani cheppaaru. sneha maatlaadutuu... manaku annam pette raitulu entha kashtapadutunnaro chustunte chala badhaga undannaaru. taamu chesina saayam chala chinnade aina, marinta mandi raitulanu aadukunenduku idhi dohadapadutundanna uddesamtone andari samakshamlo raitulaku saayam chestunnamani cheppaaru.